Tájékoztató a BA záróvizsgák rendjéről

(érvényes a 2019-2020. tanév I. szemeszterétől)

A záróvizsga rendje azokra a hallgatókra vonatkozik, akik 2017-ben vagy ennél később kezdték meg tanulmányaikat.

A záróvizsga csak egy elemből áll, a szakdolgozat védéséből. A hangsúly a záróvizsgakérdések megválaszolásán lesz az értékelésben a következő módon:

1. Mind a konzulens, mind az opponens a bírálatban két kérdést tesz fel a jelöltnek. Az első kérdés a szakdolgozathoz kapcsolódó szakmai kérdés. A második kérdés pedig a szakdolgozat tágabb szakmai kontextusára vonatkozik, és megválaszolása alapos felkészülést igényel speciális szakirodalmi forrás felhasználásával, a bírálat készítőjének javaslata alapján.

2. Az osztályzat kiszámítására használt algoritmusban egyenlő súllyal esik latba a szakdolgozat védése és ezzel együtt a szakdolgozattal kapcsolatos kérdésre adott válasz, illetve a tágabb szakmai kontextusra vonatkozó kérdésre adott válasz. Azaz az osztályzat a bírálatok érdemjegye, és a szakdolgozat megvédésének érdemjegye és a szakmai kontextusra vonatkozó kérdésekre adott válaszok átlaga.

Ez a módosítás nem vonatkozik azokra a hallgatókra, akik a 2019-2020. tanévet megelőző időszakban sikertelen záróvizsgát tettek. Az ismételt záróvizsga ugyanabban az eljárási és értékelési rendben zajlik, mint amelyben a sikertelen vizsga történt.